pythainlp/thai-wiki-dataset-v4 huggingface dataset:
ดิลีตชันพีเดีย

ดิลีตชันพีเดีย  เป็นวิกิจดหมายเหตุออนไลน์ที่มีบทความที่ถูกลบจากวิกิพีเดียภาษาอังกฤษ โดยในนี้มีข้อมูลเพิ่มเติมอีกว่า บทความโดนลบเร็วเท่าใด มีการอภิปรายในการลบที่ไหน และใครเป็นคนลบบทความ เว็บไซต์รุ่นเดิมดำเนินการในเดือนกุมภาพันธ์ถึงกันยายน ค.ศ. 2008 แล้วเริ่มดำเนินการภายใต้การจัดการใหม่ในเดือนธันวาคม ค.ศ. 2013
เว็บไซต์นี้มีฐานจากมีเดียวิกิ ซึ่งดำเนินการคล้ายกับ "ที่เก็บเรื่องราววิกิ" โดยเก็บบทความที่ถูกลบจากวิกิพีเดียอัตโนมัติ
นอกจากการเก็บข้อมูลจากวิกิพีเดียแล้ว ดิลีตชันพีเดียยังมีหมวดหมู่บทความของตนเอง ซึ่งเป็นไปตามเกณฑ์ในการลบ หน้าเหล่านี้ถูกเรียงไปตามเดือนที่ถูกลบ ตามจำนวนผู้ใช้ที่ทำงานในหน้านั้น และตามระยะเวลาที่บทความยังคงอยู่ในวิกิพีเดีย
ดิลีตชันพีเดียกล่าวว่า ตนจะไม่บริการในหน้าถูกลบที่ละเมิดลิขสิทธิ์ หน้าที่มีปัญหาการหมิ่นประมาทที่ร้ายแรง หน้าที่มีใน และหน้าที่ดูหมิ่นผู้อื่น
บทความที่ถูกเก็บรักษาในดิลีตชันพีเดีย ถูกลบจากวิกิพีเดียด้วยเหตุผลหลายประการ ตั้งแต่ "ไม่มีชื่อเสียงพอ" จนถึง "มีส่วนในการสนใจทางการเมืองและธุรกิจ" เนื่องจากเว็บนี้เป็นเว็บที่อ่านได้อย่างเดียว ทำให้เว็บนี้ไม่รับเงินบริจาค โดยแนะนำว่าผู้สนับสนุนควรบริจาคให้กับมายโซไซตีย์หรือมูลนิธิวิกิมีเดียแทน
โครงการคล้ายกัน.
มีโครงการคล้าย ๆ กันในภาษาอื่น เช่น PlusPedia ในภาษาเยอรมัน PrePedia ในภาษาโปแลนด์ และ Wikisage ในภาษาดัตช์
ตำบลเกลเบเรนจี

เกลเบเรนจี  เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 14 หมู่บ้าน จากสำมะโน พ.ศ. 2549 ตำบลนี้มีประชากร 7,281 คนใน 1,764 ครัวเรือน
เดเฮเชย์ฆ (จังหวัดฆูเซสถาน)

เดเฮเชย์ฆ  เป็นหมู่บ้านในตำบลซูแซเนกอร์บี อำเภอซูแซน เทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 208 คนใน 43 ครัวเรือน
ทางหลวงแผ่นดินหมายเลข 2247

ทางหลวงแผ่นดินหมายเลข 2247 สายจงโก–ปากช่อง เป็นถนนสายหนึ่งในจังหวัดลพบุรี จังหวัดสระบุรี และจังหวัดนครราชสีมา มีระยะทางทั้งหมด 66.483 กิโลเมตร
รายละเอียดของเส้นทาง.
ทางหลวงสายนี้ แบ่งเส้นทางออกเป็น 2 ช่วง ดังนี้
เขตควบคุม.
ทางหลวงแผ่นดินหมายเลข 2247 แบ่งเขตควบคุมออกเป็น 4 ตอน ได้แก่
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมชาย

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมชาย หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 24-26 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกสากล รวมอุปกรณ์ ทีมชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 18 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 27 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904
รอบคัดเลือก.
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
หายใจเร็วกว่าปกติ

การหายใจเร็วกว่าปกติ  คือภาวะที่บุคคลมีอัตราการหายใจเร็วกว่าค่าปกติ 
ในผู้ใหญ่ทั่วไปจะถือว่าอัตราการหายใจขณะพัก (ไม่ได้ออกแรง) ที่อยู่ระหว่าง 12-20 ครั้งต่อนาทีถือว่าเป็นค่าปกติ หากหายใจมากกว่า 20 ครั้งต่อนาทีจะถือว่าหายใจเร็วกว่าปกติ ส่วนในเด็กปกติจะหายใจเร็วกว่านี้ โดยมีค่าปกติแตกต่างกันไปตามอายุ
อัลมันศูเราะฮ์

อัลมันศูเราะฮ์ (,) เป็นเมืองในประเทศอียิปต์ที่มีประชากร 960,423 คน และเป็นเมืองหลักของเขตผู้ว่าการอัดดาคิลียะฮ์
ศัพทมูลวิทยา.
ในภาษาอาหรับ "มันศูเราะฮ์" แปลว่า "ชัยชนะ" ซึ่งมีที่มาจากชัยชนะของชาวอียิปต์ในยุทธการที่อัลมันศูเราะฮ์เหนือพระเจ้าหลุยส์ที่ 9 แห่งฝรั่งเศสในช่วงสงครามครูเสดครั้งที่ 7
ประวัติ.
อัลกามิลแห่งราชวงศ์อัยยูบิดทรงก่อตั้งเมืองนี้ขั้นใน ค.ศ. 1219 ที่ริมสาขาแม่น้ำไนล์บนหมู่บ้านเก่าอย่าง อัลบิชเฏาะมีร  และกัฟรุลบะดะมาศ  หลังจากชาวอียิปต์เอาชนะพวกครูเสดในสงครามครูเสดครั้งที่ 7 แล้ว ก็เปลี่ยนชื่อเมืองเป็น "อัลมันศูเราะฮ์" 
ในสงครามครูเสดครั้งที่ 7 ราชวงศ์กาเปเซียงประสบกับความพ่ายแพ้ โดยมีผู้เสียชีวิตระหว่างสู้รบ 15,000 ถึง 30,000 คน พระเจ้าหลุยส์ที่ 9 แห่งฝรั่งเศสทรงถูกจับกุมในยุทธการที่อัลมันศูเราะฮ์ และถูกคุมขังในบ้านของอิบรอฮีม อิบน์ ลุกมาน เลขานุการสุลต่าน และอยู่ภายใต้การคุ้มครองของขันทีศอเบียะห์ ปัจจุบันบ้านของอิบรอฮีมกลายเป็นพิพิธภัณฑ์ ซึ่งมีของใช้ที่เคยเป็นของพระมหากษัตริย์ฝรั่งเศสหลายอย่าง ซึ่งรวมไปถึงโถส้วมส่วนพระองค์ในคริสต์ศตวรรษที่ 13 ด้วย.
การรบทางอากาศที่อัลมันศูเราะฮ์ในวันที่ 14 ตุลาคม ค.ศ. 1973 เกิดขึ้นในช่วงสงครามยมคิปปูร์ กองทัพอากาศอิสราเอลโจมตีฐานทัพอากาศอียิปต์ที่สกัดกั้นโดยกองทัพอากาศอียิปต์ ในวันนั้น เครื่องบินขับไล่ไอพ่น 160 ลำ ส่วนใหญ่เป็นของอิสราเอล สู้รบที่อัลมันศูเราะฮ์เป็นเวลา 53 นาที กองทัพอียิปต์อ้างว่า ถึงแม้ว่าเครื่องบินรบอิสราเอลจะมีความเหนือกว่าในด้านตัวเลขและคุณภาพก็ตาม มีเครื่องบินถูกยิงตกลง 17 ลำ (ฝ่ายอิสราเอลบอกว่ามีแค่ 2 ลำ) ขณะที่ส่วนอื่นล่าถอยไป
ภูมิประเทศ.
ภูมิอากาศ.
การแบ่งเขตภูมิอากาศแบบเคิพเพินจัดให้เมืองนี้อยู่ในภูมิอากาศแบบทะเลทรายเขตร้อน (BWh)
ดินแดนภายใต้อธิปไตยของสหราชอาณาจักร

ดินแดนภายใต้อธิปไตยของสหราชอาณาจักร  ประกอบด้วยดินแดนอันเป็นหมู่เกาะต่างๆ ในช่องแคบอังกฤษ นอกชายฝั่งเกาะบริเตนใหญ่ โดยเป็นดินแดนปกครองตนเองซึ่งเคยเป็นของพระราชวงศ์สหราชอาณาจักร ได้แก่ เขตเจ้าพนักงานศาลเกิร์นซีย์ เขตเจ้าพนักงานศาลเจอร์ซีย์ และไอล์ออฟแมน ดินแดนเหล่านี้ไม่ถือเป็นส่วนหนึ่งของสหราชอาณาจักร และไม่ถือเป็นดินแดนโพ้นทะเลของสหราชอาณาจักร ในมุมมองของนานาชาตินั้นดินแดนเหล่านี้ถือเป็น "ดินแดนที่รับผิดชอบโดยสหราชอาณาจักร" แทนที่จะเป็นประเทศอธิปไตย ดังนั้นจึงไม่ถือเป็นประเทศสมาชิกในเครือจักรภพแห่งประชาชาติ แต่ยังมีความสัมพันธ์ระหว่างประเทศกันกับประเทศเครือจักรภพแห่งประชาชาติ และองค์กรระหว่างประเทศต่างๆ นอกจากนี้ยังเป็นสมาชิกของสภาบริติช-ไอริชด้วย และยังมีทีมของตัวเองเพื่อลงแข่งในกีฬาเครือจักรภพ
ความแตกต่างระหว่างดินแดนภายใต้อธิปไตยฯ จากดินแดนโพ้นทะเลฯ นั้นอยู่ตรงที่ความสัมพันธ์ระหว่างดินแดนเหล่านี้กับสหราชอาณาจักรผ่านทางสถาบันพระมหากษัตริย์ แต่ไม่ใช่ทางรัฐสภา ซึ่งหมายความว่าดินแดนในแต่ละเกาะนี้มีความเป็นอิสระในการปกครองตนเองแต่มีความสัมพันธ์ทางการเมืองแบบคู่ขนานกับอังกฤษและสหราชอาณาจักร
เนื่องจากดินแดนเหล่านี้ไม่ถือเป็นชาติอธิปไตย จึงทำให้อำนาจนิติบัญญัติในการผ่านกฎหมายที่ใช้บังคับในดินแดนนั้นอยู่ที่สภาองคมนตรีแห่งพระราชินี (ถึงแม้ว่าจะไม่เคยเกิดขึ้นโดยปราศจากการมีส่วนร่วมของดินแดนนั้นๆ ตามจารีตรัฐธรรมนูญ) อย่างไรก็ตามดินแดนเหล่านี้ล้วนมีสภานิติบัญญัติเป็นของตนซึ่งมีอำนาจในการผ่านร่างกฎหมายเพื่อบังคับใช้ในพื้นที่ของตนได้โดยจะต้องได้รับพระบรมราชานุญาต (ผ่านทางคณะองคงมนตรี หรือผู้สำเร็จราชการในกรณีของไอล์ออฟแมน) ในกรณีของเจอร์ซีย์ และไอล์ออฟแมนนั้นมีหัวหน้ารัฐบาลเรียกว่า มุขมนตรี (Chief Minister) ในเกิร์นซีย์ หัวหน้าตัวแทนของรัฐบาลซึ่งมีลักษณะเป็นกรรมาธิการมีตำแหน่งเรียกว่า ประธานคณะกรรมาธิการด้านนโยบายและทรัพยากร (President of the Policy & Resources Committee)
อัลฆ็อยบ์

อัลฆ็อยบ์  เป็นคำแสดงออกในภาษาอาหรับที่ใช้สื่อถึงบางสิ่งที่ถูกปิดบัง (ไม่เห็น) โดยเป็นแนวคิดสำคัญในศาสนาอิสลามที่ครอบคลุมถึงสิ่งที่มนุษย์ไม่อาจล่วงรู้หรือรู้ได้ ซึ่งรวมถึงพระเจ้า, พระนามของพระองค์ วันพิพากษากับเหตุการณ์ต่าง ๆ ในวันนั้น และหัวใจ นอกเหนือจากนัยทางเทววิทยาแล้ว ยังอาจหมายถึงสิ่งที่ "มองไม่เห็น" เมื่อเทียบกับผู้สังเกตในแง่ที่ว่ามีคนกระทำการลับหลังผู้รับรู้
โดยทั่วไป สิ่งมีชีวิตที่จัดเป็นพวกเหนือธรรมชาติในวิชาการตะวันตกเช่นญิน ไม่ถือเป็นส่วนหนึ่งของอัลฆ็อยบ์
ในอัลกุรอาน คำนี้มี 6 รูปและ 3 ความหมาย แต่ยังใช้ในความหมายทั่วๆ ไปเพื่ออ้างถึงบางสิ่งที่บางคนรู้แต่คนอื่นไม่รับรู้ก็ได้
ความหมาย.
ในภาษาอาหรับ อัลฆ็อยบ์สื่อถึงทุกสิ่งที่ถูกซ่อนเร้น มันมีความหมายที่ซับซ้อนหลายอย่างที่เกิดจากการแปลอุปมา "ความลึกของบ่อ" เนื่องจากความลึกของบ่อน้ำถูกบดบังด้วยสายตา รายละเอียดของบ่อจึงไม่สามารถระบุได้โดยทั่วไป ดังนั้น อัลฆ็อยบ์จึงหมายถึงสิ่งที่มองไม่เห็น ซ่อนเร้น หรือปกปิด
ในศาสนาอิสลาม.
ในเนื้อหาศาสนาอิสลาม อัลฆ็อยบ์สื่อถึงความลับที่เหนือเหตุผลหรือพระผู้เป็นเจ้า โดยกล่าวถึงในอัลกุรอาน 60 ที่ ในหกรูปแบบ โดยทั่วไปมี 3 ความหมาย:
ประเภท.
ประเภทหลักของอัลฆ็อยบ์มี 2 แบบ:
1. อัลฆ็อยบุลมุฏลัก  - ฆ็อยบ์แบบสมบูรณ์ สื่อถึงความรู้ทั้งหมดที่ถูกซ่อนเร้นหรือปิดบัง และมีแค่อัลลอฮ์เท่านั้นที่รู้ ดังปรากฎในอัลกุรอานว่า: "และที่พระองค์นั้นมีบรรดากุญแจแห่งความเร้นลับ โดยที่ไม่มีใครรู้กุญแจเหล่านั้น นอกจากพระองค์เท่านั้น…" (ซูเราะฮ์ที่ 6:59) 
ตัวอย่างรูปแบบแบบของอัลฆ็อยบ์จากรายงานของศาสดามุฮัมมัดว่า: รายงานจากอับดุลลอฮ์ อิบน์ อุมัรว่า ศาสนทูตของอัลลอฮ์กล่าวว่า "กุญแจของอัลฆ็อยบ์ (ความรู้ที่ซ่อนเร้น) มี 5 อย่าง ซึ่งไม่มีใครรู้นอกจากอัลลอฮ์ ไม่มีใครรู้ว่าพรุ่งนี้เกิดอะไรขึ้นนอกจากอัลลอฮ์ ไม่มีใครรู้ว่าอะไรอยู่ในมดลูกนอกจากอัลลอฮ์ ไม่มีใครรู้ว่าฝนจะตกเมื่อใดนอกจากอัลลอฮ์ ไม่มีวิญญาณใดรู้ว่าตนจะตายที่ไหนนอกจากอัลลอฮ์ และไม่มีใครรู้ว่าวันสิ้นโลกจะเกิดในวันไหนนอกจากอัลลอฮ์
2. อัลฆ็อยบุนนิสบี  - ใกล้เคียงกับอัลฆ็อยบ์ เป็นสิ่งที่มีกับบุคคลและสถานการณ์ ดังนั้นถ้าซ่อนเร้นจากผู้อื่น ก็จะเป็นที่ประจักษ์แก่คนนั้น ตัวอย่างเช่น ในห้องเรียน นักเรียนสามารถเห็นครูผู้สอนได้ ได้ยินเนื้อหา และบทสนทนาในห้องเรียน ในขณะที่คนด้านนอกจะไม่รู้ถึงสถานการณ์ในห้องเรียนเลย
ตัวอย่างในคัมภีร์.
ในเนื้อหาศาสนาอิสลาม (อัล)ฆ็อยบ์ (غيب) คือ (สิ่งที่) "มองไม่เห็น" และ "ไม่ทราบ" เพื่อสื่อถึงอัลลอฮ์และพลังที่ก่อร่างโลก การเชื่อในหลักนี้เป็นสิ่งที่สำคัญของมุสลิม ดังตัวอย่างจากอัลกุรอาน
วัดเกาะศาลพระ

วัดเกาะศาลพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะศาลพระ อำเภอวัดเพลง จังหวัดราชบุรี ที่ดินเฉพาะบริเวณที่ตั้งวัด มีเนื้อที่ 13 ไร่ 99 ตารางวา
วัดเกาะศาลพระได้รับอนุญาตให้สร้างวัดเมื่อ พ.ศ. 2231 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร สมัยสงครามโลกครั้งที่ 2 วัดนี้เคยเป็นที่ตั้งกองร้อยทหารของไทย
อาคารและเสนาสนะที่สำคัญ ได้แก่ อุโบสถ กว้าง 9.50 เมตร ยาว 20 เมตร สร้างเมื่อ พ.ศ. 2514 เป็นคอนกรีตเสริมเหล็ก มุงกระเบื้องเคลือบ 2 มุข อุโบสถ (หลังเก่า) เป็นอาคารทรงไทยก่ออิฐถือปูน หลังคาเครื่องไม้มุงกระเบื้องมีชายคาปีกนกคลุมโดยรอบ มีเสานางเรียงรองรับหลังคา เจดีย์ก่ออิฐถือปูนย่อมุมไม้สิบสองตั้งอยู่บริเวณด้านหน้าอุโบสถ มีเจดีย์รายตั้งอยู่ด้านข้างเจดีย์องค์ใหญ่ลักษณะเป็นเจดีย์ก่ออิฐถือปูนย่อมุมไม้สิบสองขนาดเล็ก ฐานเจดีย์เป็นฐานสิงห์ ศาลารายตั้งอยู่ทางทิศตะวันออกของอุโบสถ เป็นศาลาโถงทรงไทย หลังคาซ้อนกัน 2 ชั้น เป็นเครื่องไม้มุงกระเบื้องว่าวซีเมนต์ ประดับเครื่องลำยองหน้าบันไม้แกะสลักประดับกระจกและมีสาหร่ายรวงผึ้งประดับ เดิมเคยมีเสาหงส์อยู่ 2 ต้น บริเวณรอบอุโบสถหลังเก่ามีต้นอินจัน 8 ต้นอายุไม่ต่ำกว่า 200 ปี
จิราวรรณ จงสุทธนามณี วัฒนศิริธร

จิราวรรณ จงสุทธนามณี วัฒนศิริธร (เกิด 1 กุมภาพันธ์ พ.ศ. 2509) อดีตสมาชิกวุฒิสภาจังหวัดเชียงราย
ประวัติ.
จิราวรรณ หรือ "จุ๊" จงสุทธนามณี วัฒนศิริธร เกิดเมื่อวันที่ 1 กุมภาพันธ์ พ.ศ. 2509 เป็นบุตรของนายประสพ กับนางอนงค์ จงสุทธนามณี และเป็นน้องสาว มงคล จงสุทธนามณี วันชัย จงสุทธนามณี ศักดิ์ชัย จงสุทธนามณี นักการเมืองในจังหวัดเชียงราย 
สำเร็จการศึกษาระดับปริญญาตรี จากคณะรัฐศาสตร์ จุฬาลงกรณ์มหาวิทยาลัย และปริญญาโท รัฐศาสตรมหาบัณฑิต จากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
การทำงาน.
จิราวรรณ ประกอบธุรกิจส่วนตัว เป็นผู้บริหารธุรกิจจำหน่ายรถยนต์ ธุรกิจร้านถ่ายรูป และเป็นผู้พิพากษาสมทบฯ ก่อนจะมาได้รับเลือกตั้งเป็นสมาชิกวุฒิสภาจังหวัดเชียงรายในการเลือกตั้งสมาชิกวุฒิสภาไทยเป็นการทั่วไป พ.ศ. 2549เป็นสมาชิกวุฒิสภาไทย ชุดที่ 9 และได้รับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 แม้จะมีกระแสวิพากษ์วิจารณ์ถึงการเลือกใช้ชื่อ-สกุลในการหาเสียงว่า "จงสุทธนามณี วัฒนศิริธร" ซึ่งถูกคู่แข่งตรวจสอบว่ามีผลต่อคะแนนนิยมหรือไม่
จิราวรรณ เคยเป็นประธานคณะอนุกรรมการสิ่งแวดล้อม วุฒิสภา
วัดลาดบัวขาว (จังหวัดราชบุรี)

วัดลาดบัวขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวขาว อำเภอบ้านโป่ง จังหวัดราชบุรี ทิศเหนือจดแม่น้ำแม่กลอง ปัจจุบันพระปลัด อนุวัฒน์ อนาวิโล เป็นเจ้าอาวาส
วัดลาดบัวขาวจัดตั้งเมื่อ พ.ศ. 2420 เดิมชื่อ วัดท่าวัว เนื่องจากบริเวณที่สร้างวัดติดกับท่าน้ำ ชาวบ้านมักนำฝูงวัวลงอาบน้ำอยู่เป็นประจำ ต่อมา พ.ศ. 2489 สมัยพระครูวิจิตรสารคุณ เจ้าอาวาสได้เปลี่ยนชื่อวัดตามตำบลเป็น "วัดลาดบัวขาว" ได้รับพระราชทานวิสุงคามสีมาเมื่อ พ.ศ. 2478 
ภายในวัดมีอาคารเสนาสนะ ได้แก่ อุโบสถ ศาลาการเปรียญ หอสวดมนต์ กุฏิสงฆ์ ฯลฯ ทางวัดยังได้จัดตั้งพิพิธภัณฑ์วัดลาดบัวขาวไว้ภายในวัด เกิดจากได้มีประชาชนนำสิ่งของเครื่องใข้ต่าง ๆ มาถวายวัด ประกอบกับพระครูพิสิฐสรภาณ (สอน) เจ้าอาวาส ได้สะสมของเก่าไว้มาก จึงคิดริเร่มจัดทำเป็นพิพิธภัณฑ์ขึ้นเมื่อ พ.ศ. 2549 ปัจจุบันวัดยังเป็นสถานที่ตั้งโครงการวัฒนธรรมไทยสายใยชุมชนตำบลลาดบัวขาวและเป็นวัดที่เข้าร่วมโครงการลานบุญ ลานปัญญาของกรมการศาสนา ตั้งแต่ พ.ศ. 2553 เป็นต้นมา
อาคือเรย์รี

อาคือเรย์รี (สำเนียงท้องถิ่น) เป็นเมืองในภาคตะวันออกเฉียงเหนือของประเทศไอซ์แลนด์ เป็นเทศบาลที่ใหญ่อันดับ 4 ของประเทศ โดยเป็นรองเพียงเรคยาวิก ฮัฟนัฟเยอร์ดูร์ และโคปาโวกูร์ เมืองนี้มีชื่อเล่นว่า "เมืองหลวงของไอซ์แลนด์เหนือ" เพราะมีท่าเรือและศูนย์ประมงสำคัญที่นี่ ถึงแม้ว่ามีผู้ตั้งถิ่นฐานที่อาคือเรย์รีในคริสต์ศตวรรษที่ 9 แต่ก็ยังไม่ได้รับกฎบัตรจัดตั้งเทศบาลจนถึง ค.ศ. 1786
ประชากร.
ณ วันที่ 1 มกราคม ค.ศ. 2015 อาคือเรย์รีมีประชากร 18,191 แบ่งเป็นชาย 9,011 คนและหญิง 9,180 คน ประมาณร้อยละ 3 ของประชากรเป็นชาวต่างชาติจาก 53 ประเทศ
เมืองพี่น้อง.
อาคือเรย์รีเป็นเมืองพี่น้องกับ:
<templatestyles src="Div col/styles.css"/>
การบีบตัวปริมาตรคงที่

ในสรีรวิทยาหัวใจ การบีบตัวปริมาตรคงที่ หรือ การบีบตัวคงปริมาตร  เป็นเหตุการณ์ที่เกิดขึ้นในช่วงต้นของการบีบตัวของหัวใจที่ซึ่งหัวใจห้องล่างบีบตัวโดยไม่มีการเปลี่ยนของปริมาตรในระบบ (โดยปริมาตรคงที่; isovolumetrically) โดยช่วงสั้น ๆ ของรอบหัวใจเต้นนี้เกิดขึ้นในขณะที่ลิ้นหัวใจทั้งหมดกำลังปิด
ซารา กิซอว์

ซารา กิซอว์ หรือ เจ้าหญิงซารา กิซอว์ ดัชเชสแห่งฮารา  ประสูติเมื่อวันที่ 1 มกราคม 2472 เป็นธิดาใน กิซอว์ อบิรา และ อันชา โตรา โดยทรงศึกษาในมหาวิทยาลัยเอดินบะระ 
ซารา กิซอว์ ได้เสกสมรสกับ เจ้าชายมาคอนเนน พระราชโอรสใน สมเด็จพระจักรพรรดิเฮยิเล เซลาเซที่ 1 กับ สมเด็จพระจักรพรรดินีเมเนน อัสเฟาแห่งเอธิโอเปีย พระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย โดยรับพระราชทานพระอิสริยยศ เจ้าหญิงซารา กิซอว์ ดัชเชสแห่งฮารา พระชายา พร้อมฐานันดร อิมพีเรียลไฮเนส มีพระบุตรดังนี้
ภายหลังจากการเสกสมรสและขึ้นดำรงพระอิสริยยศศักดิ์แห่งพระราชวงศ์แล้วนั้น เจ้าหญิงซารา กิซอว์ ดัชเชสแห่งฮารา ทรงเป็นที่พูดถึงมากในเรื่องพระสิริโฉมของพระองค์ที่ทรงงดงามและแข็งแกร่งในเวลาเดียวกัน โดยภายหลังการสิ้นพระชนม์ของพระสวามีในปี 2500 พระองค์พร้อมด้วยพระโอรสทั้ง 3 พระองค์ ถูกควบคุมพระองค์ ยกเว้นเจ้าชายดาวิด และเจ้าชายทัฟฟารีซึ่งทรงศึกษา ณ โรงเรียนในต่างประเทศ หลังจากถูกคุมขังเป็นเวลานานและทรงถูกใช้ความรุนแรง ต่อมาทรงได้รับการปล่อยพระองค์จากระบอบเดิร์กพร้อมกับสมาชิกเจ้านายพระราชวงศ์ฝ่ายใน (สตรี) อีกหลายพระองค์ ในปี 2532 พระโอรสทั้ง 3 จึงถูกปล่อยพระองค์ออกมาเช่นกัน ซึ่งก่อนหน้าวันที่จะปล่อยตัวนั้น เจ้าชายดาวิด ถูกฆ่าตายที่บ้านพักส่วนพระองค์ใน สวิตเซอร์แลนด์ หลังจากการล่มสลายของระบอบเดิร์ก เจ้าหญิงซาราและพระโอรสของพระองค์ก็ได้รับอนุญาตให้เสด็จไปต่างประเทศได้ และหลังจากหลายปีที่ประทับอยู่ใน ลอนดอน จึงได้เสด็จกลับมาและดำรงพระชนม์ใน แอดดิสอาบาบา
เจ้าหญิงซารา กิซอว์ ดัชเชสแห่งฮารา ทรงดำรงพระชนม์ชีพ มีพระชันษายืนยาวถึง 90 ปี นับเป็นองค์กุลเชษฐ์พระองค์หนึ่งแห่งพระราชวงศ์เอธิโอเปีย ก่อนจะสิ้นพระชนม์ลงเมื่อวันที่ 17 กุมภาพันธ์ 2562 สิริพระชันษา 90 ปี 1 เดือน 16 วัน
วัดสารภี (จังหวัดสุพรรณบุรี)

วัดสารภี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 24 ไร่ 2 งาน 
วัดสารภีตั้งเมื่อ พ.ศ. 2353 ได้รับพระราชทานวิสุงคามสีมา เมื่อ พ.ศ. 2497 เขตวิสุงคามสีมา กว้าง 24 เมตร ยาว 40 เมตร
อาคารและเสนาสนะที่สำคัญ ได้แก่ อุโบสถ กว้าง 7 เมตร ยาว 12 เมตร ภายในประดิษฐานหลวงพ่อใหญ่ หรือ นามว่า "พระพุทธมุนีศรีมงคล" มีอายุกว่า 100 ปี นอกจากนั้นยังมีองค์พระอินทร์ทรงช้างเอราวัณขนาดใหญ่ในวิหารหน้าอุโบสถ เชื่อกันว่าการลอดท้องช้างเอราวัณจะทำให้ทำมาค้าขายร่ำรวยกิจการมั่นคงเจริญรุ่งเรือง ศาลาการเปรียญ กว้าง 19 เมตร ยาว 38 เมตร สร้างเมื่อ พ.ศ. 2511 หอสวดมนต์ กว้าง 6.50 เมตร ยาว 24 เมตร สร้างเมื่อ พ.ศ. 2522 และเจดีย์อยู่บริเวณหน้าอุโบสถ โดยเมื่อ พ.ศ. 2561 พบพระเครื่องจำนวนมากนับพันองค์ซ่อนอยู่ใต้ฐานเจดีย์เก่า
กีฬารักบี้ 7 คนในโอลิมปิกฤดูร้อน 2020 – ทีมหญิง

การแข่งขันกีฬารักบี้ 7 คนในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันกีฬารักบี้ 7 คนในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 29-31 กรกฎาคม พ.ศ. 2564 ที่สนามกีฬาโตเกียว การแข่งขันรายการทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 12 ทีม จาก 12 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 2 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2016
ปฏิทินการแข่งขัน.
<templatestyles src="Olympic schedule legend/styles.css"/>
การแข่งขัน.
กลุ่ม A.
<section begin=MA5/>
<section end=MA5/>
<section begin=MA6/>
<section end=MA6/>
<section begin=MA11/>
<section end=MA11/>
<section begin=MA12/>
<section end=MA12/>
<section begin=MA17/>
<section end=MA17/>
<section begin=MA18/>
<section end=MA18/>
กลุ่ม B.
<section begin=MA1/>
<section end=MA1/>
<section begin=MA2/>
<section end=MA2/>
<section begin=MA7/>
<section end=MA7/>
<section begin=MA8/>
<section end=MA8/>
<section begin=MA13/>
<section end=MA13/>
<section begin=MA14/>
<section end=MA14/>
กลุ่ม C.
<section begin=MA3/>
<section end=MA3/>
<section begin=MA4/>
<section end=MA4/>
<section begin=MA9/>
<section end=MA9/>
<section begin=MA10/>
<section end=MA10/>
<section begin=MA15/>
<section end=MA15/>
<section begin=MA16/>
<section end=MA16/>
วัดมหาสวัสดิ์นาคพุฒาราม

วัดมหาสวัสดิ์นาคพุฒาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหอมเกร็ด อำเภอสามพราน จังหวัดนครปฐม มีพื้นที่ทั้งหมด 16 ไร่ 3 งาน 36 ตารางวา
วัดมหาสวัสดิ์นาคพุฒารามตั้งวัดเมื่อวันที่ 10 เมษายน พ.ศ. 2540 ได้รับพระราชทานวิสุงคามสีมาเมื่อวันที่ 6 เมษายน พ.ศ. 2542 โดยมีสองตายาย คือ ตานาคกับยายพุฒ (หุ้นสวัสดิ์) เป็นคนถวายพื้นที่ในการสร้างวัดจึงตั้งชื่อตามผู้ถวาย โดยมีหลวงพ่อพระเดชพระคุณ พระศีลาจารพิพัฒน์ (แจ่ม ธุวาโภ) เป็นประธานและเป็นผู้ก่อตั้งวัดมหาสวัสดิ์นาคพุฒาราม ต่อมาหลวงพ่อธรรมโมลี (สมศักดิ์ อุปสโม) ได้มีการก่อตั้งมหาวิทยาลัยจุฬาลงกรณ์วิทยาเขตบาฬีศึกษาพุทธโฆส และส่งเสริมให้ภิกษุสามเณรได้ศึกษาภาษาบาลีไปด้วย ต่อมา พ.ศ. 2564 ยุบรวมโรงเรียนพระปริยัติธรรม แผนกสามัญศึกษา วัดเสนหา เนื่องจากนักเรียนลดลง ไม่สามารถดำเนินการจัดการศึกษาต่อไปได้ เข้ากับโรงเรียนพระปริยัติธรรมมหาสวัสดิ์วิทยา วัดมหาสวัสดิ์นาคพุฒาราม
ทางหลวงแผ่นดินหมายเลข 2243

ทางหลวงแผ่นดินหมายเลข 2243 สายบัวชุม–ปากช่อง เป็นถนนสายหนึ่งในจังหวัดลพบุรี จังหวัดสระบุรี และจังหวัดนครราชสีมา มีระยะทางทั้งหมด 72.138 กิโลเมตร
รายละเอียดของเส้นทาง.
เส้นทางในเขตจังหวัดลพบุรีและจังหวัดสระบุรีดูแลโดยแขวงทางหลวงลพบุรีที่ 2 (ลำนารายณ์) ส่วนเส้นทางในเขตจังหวัดนครราชสีมาดูแลโดยแขวงทางหลวงนครราชสีมาที่ 2 และเทศบาลเมืองปากช่อง
จังหวัดลพบุรี.
เส้นทางเริ่มจากถนนสุรนารายณ์ (ทางหลวงแผ่นดินหมายเลข 205) ตำบลบัวชุม อำเภอชัยบาดาล จังหวัดลพบุรี ตัดกับทางหลวงแผ่นดินหมายเลข 2272 ที่บ้านบัวชุม ตัดกับทางหลวงชนบท ลบ.4028 ตัดกับทางหลวงแผ่นดินหมายเลข 2256 ที่บ้านลำพญาไม้ จากนั้นจึงเข้าสู่เขตตำบลหัวลำ อำเภอท่าหลวง จากนั้นจึงเข้าสู่เขตตำบลห้วยขุนราม อำเภอพัฒนานิคม จังหวัดลพบุรี ตัดกับทางหลวงแผ่นดินหมายเลข 2282 ที่บ้านโป่งเกตุ
จังหวัดสระบุรี.
จากนั้นจึงเข้าสู่เขตตำบลซับสนุ่น อำเภอมวกเหล็ก จังหวัดสระบุรี ตัดกับทางหลวงชนบท สบ.4005 ผ่านตำบลหนองย่างเสือ ตัดกับทางหลวงแผ่นดินหมายเลข 2224 ที่บ้านหนองผักหนอก
จังหวัดนครราชสีมา.
จากนั้นจึงข้ามห้วยทองหลางเข้าสู่เขตตำบลปากช่อง อำเภอปากช่อง จังหวัดนครราชสีมา ตัดกับทางหลวงแผ่นดินหมายเลข 2274 ที่บ้านหนองอีเหลอ สิ้นสุดทางหลวงแผ่นดินบริเวณหน้าโรงแรม The Pino Hotel (กิโลเมตรที่ 72+138) แต่ถนนยังคงมุ่งหน้าต่อไปโดยข้ามทางรถไฟสายตะวันออกเฉียงเหนือ จนสิ้นสุดบนถนนมิตรภาพสายเก่าบริเวณข้างสวนสาธารณะเขาแคน
เขตควบคุม.
ทางหลวงแผ่นดินหมายเลข 2243 แบ่งเขตควบคุมออกเป็น 4 ตอน ได้แก่
กีฬาเทนนิสในโอลิมปิกฤดูร้อน 2020 – คู่ผสม

การแข่งขันกีฬาเทนนิสในโอลิมปิกฤดูร้อน 2020 – คู่ผสม เป็น 1 ใน 5 รายการแข่งขันเทนนิสที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม - 1 สิงหาคม พ.ศ. 2564 ที่สนามกีฬาในร่มอาริอาเกะ การแข่งขันรายการคู่ผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 ทีมจาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1900
รูปแบบการแข่งขัน.
การแข่งขันเป็นการแข่งขันแบบแพ้คัดออกครั้งเดียวร่วมกับการแข่งขันชิงเหรียญทองแดง การแข่งขันใช้เซตที่ดีที่สุดของ 3 เซต ไทเบรกจะเล่นในทุกเซตที่มีคะแนนถึง 6-6 รวมถึงเซตสุดท้ายของแมตช์
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลหญิง

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลหญิง หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 25-29 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกสากล รวมอุปกรณ์ บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 24 คน จาก 15 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 18 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1952
รอบคัดเลือก.
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
สมาชิกวุฒิสภาจังหวัดนครศรีธรรมราช

จังหวัดนครศรีธรรมราช มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 5 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดนครศรีธรรมราชมีจำนวนสมาชิกวุฒิสภาในการเลือกตั้งครั้งแรก จำนวน 5 คน คือ ทวี แก้วคง พลตำรวจเอก มีชัย นุกูลกิจ พลโท โอภาส รัตนบุรี ณรงค์ นุ่นทอง และ ประยุทธ ศรีมีชัย
สมาชิกวุฒิสภาจังหวัดสุราษฎร์ธานี

จังหวัดสุราษฎร์ธานี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 3 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสุราษฎร์ธานีมีจำนวนสมาชิกวุฒิสภาในการเลือกตั้งครั้งแรก จำนวน 3 คน คือ ภิญญา ช่วยปลอด เฉลิม พรหมเลิศ และ มนู วณิชชานนท์
สมาชิกวุฒิสภาจังหวัดระนอง

จังหวัดระนอง มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดระนองมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ ธรรมนูญ มงคล
วัดบ้านทุ่งเสรี

วัดบ้านทุ่งเสรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสวนหลวง เขตสวนหลวง กรุงเทพมหานคร 
วัดบ้านทุ่งเสรี หรือ วัดบ้านทุ่ง หรือ วัดทุ่งเสรี ตั้งวัดเมื่อวันที่ 29 พฤศจิกายน พ.ศ. 2528 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 แต่เดิมชื่อว่า วัดทุ่งกระแจะแม้นเขียน ที่ดินซึ่งอยู่ตามแนวคลองลาว มาบรรจบกับคลองกระจะฝั่งเหนือจนถึงริมคลองแสนแสบ บางตอนเป็นที่ดินพระราชทรัพย์ส่วนพระองค์ของพระเจ้าบรมวงศ์เธอ พระองค์เจ้าแม้นเขียน พระราชธิดาในพระบาทสมเด็จพระพุทธเลิศหล้านภาลัย พระองค์เจ้าแม้นเขียนทรงเป็นมีน้ำพระทัยเลื่อมใสศรัทธาในพระพุทธศาสนาอย่างลึกซึ่ง ทรงเห็นว่า ขณะนั้นมีบรรดาข้าทาสบริพารตลอดจนประชาชนชาวพุทธอยู่อาศัยใกล้ ๆ กับบริเวณที่นาของพระองค์เป็นจำนวนมากแต่บริเวณที่ใกล้เคียงแถวนั้นกลับไม่มีวัด จึงดำริสร้างวัดขึ้น ในที่ดิน อันเป็นราชทรัพย์ส่วนพระองค์ระหว่างคลองลาว บรรจบกับคลองกระจะรวมเป็นเนื้อที่ประมาณ 9 ไร่เศษ และได้ขนานนามวัดนี้ว่า "วัดบ้านทุ่งกระแจะแม้นเขียน" ซึ่งชาวบ้านทั่วไปพากันเรียกสั้นๆว่า "วัดบ้านทุ่ง"
วัดบ้านทุ่งแม้นเขียนในสมัยนั้นเป็นวัดที่มีถาวรวัตถุมั่นคงมีอุโบสถ กุฏิพระภิกษุสามเณร ศาลาการเปรียญและเจดีย์องค์ใหญ่ประดิษฐาน วัตถุมงคลหน้าอุโบสถ 1 องค์ มีสระน้ำขนาดใหญ่สำหรับใช้สอย 1 สระ มีกำแพงอิฐโดยรอบทั้ง 4 ด้านมีพระภิกษุและสามเณรอยู่ปฏิบัติศาสนกิจ เป็นจำนวนมาก มีการปกครองที่จัดแบ่งออกเป็น 2 คณะ เรียกว่า คณะบน และคณะล่าง แต่วัดบ้านทุ่งกระแจะแม้นเขียนก็มาถึงคราวเสื่อมโทรมลงไปภายหลังจากที่พระบาทสมเด็จพระจุลจอมเกล้าเจ้าอยู่หัวได้ทรงประกาศเลิกทาส บรรดาพวกทาสไพร่หลวงทั้งหลาย ทั้งทาสไพร่หลวงเชื้อสายลาวตตลอดจนทาสใต้เรือนเบี้ยอื่น ๆ ต่างก็ได้รับความเป็นไท มีอิสระเสรีภาพโดยทั่วกัน จึงได้อพยพโยกย้ายกลับบ้านเดิมของตน พระภิกษุก็ได้ย้ายสำนักไปด้วย เมื่อพระองค์หาพระชนม์ไม่ แล้ววัดบ้านทุ่งแม้นเขียนก็คงจะหาผู้อุปการะเกื้อหนุนได้ยาก เพราะชาวไทยพุทธที่อยู่อาศัยใกล้กับวัดมีอยู่น้อย และคงจะต้องประสบกับความเดือดร้อนอย่างแน่นอน จึงได้ทรงอุทิศที่ดินทุ่งนาซึ่งเป็นพระราชทรัพย์ส่วนพระองค์อีกจำนวน 2 แปลงประทานให้แก่วัดเพื่อเก็บผลประโยชน์ไว้ทำนุบำรุงรักษาวัดนี้ต่อไป ที่ดินที่ประทานนี้คือที่ดินจากริมคลองกระจะฝั่งเหนือตรงข้ามกับวัดยาว ไปจรดริมคลองแสนแสบ มีเนื้อที่ประมาณ 80 ไร่เศษ อนึ่ง หลักฐานจากหอสมุดแห่งชาติ ปรากฏว่าเดิม วัดนี้มีที่ดินธรณีสงฆ์ ตามโฉนดเลขที่ 1913 เนื้อที่ 51 ไร่ 1 งาน 80 วา กับโฉนดเลขที่ 1917 เนื้อที่ 33 ไร่ 2 งาน 80 วา รวมเป็นเนื้อที่ทั้งสิ้น 85 ไร่ งาน 60 วา หรือ 34,060 ตารางวา มีหลวงปู่นวม เจ้าอาวาสวัดบ้านทุ่งแม้นเขียนรูปสุดท้าย ภายหลังหลังมรณภาพของหลวงพ่อนวมแล้ว วัดบ้านทุ่งแม้นเขียนจึงว่างพระสงฆ์และได้กลายเป็นวัดร้างมาตั้งแต่บัดนั้น
จนกระทั่ง พระครูปลัดเสนอ ศิษย์เอกของหลวงพ่อคล้ายวาจาสิทธิ์ อำเภอฉวาง จังหวัดนครศรีธรรมราช ได้พัฒนาสร้างขึ้นใหม่ และตั้งเป็นวัดและตั้งชื่อตามหมู่บ้านบริเวณใกล้เคียง ปูชนียวัตถุที่สำคัญภายในวัด ได้แก่ รูปเหมือนพ่อท่านคล้าย วาจาสิทธิ์หลวงปู่ทวดเหยียบน้ำทะเลจืด เจ้าแม่กวนอิม องค์พ่อจตุคามรามเทพ และครูบาอาจารย์อีกหลายรูป
สมาชิกวุฒิสภาจังหวัดประจวบคีรีขันธ์

จังหวัดประจวบคีรีขันธ์ มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดประจวบคีรีขันธ์มีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ ร้อยตรี อำนวย ไทยานนท์
กำสรวลสมุทร

กำสรวลสมุทร มีชื่ออื่นอย่าง กำสรวลโคลงดั้น กำสรวลศรีปราชญ์ หรือ โคลงกำสรวล เป็นงานประพันธ์ประเภทนิราศสมัยอยุธยาตอนต้น พ. ณ ประมวญมารค ได้รวบรวมเป็นเล่ม พิมพ์ครั้งแรก พ.ศ. 2502 กำสรวลสมุทรเป็นนิราศที่มีอิทธิพลต่อนิราศยุคหลัง ๆ เช่น นิราศนรินทร์ นิราศพระยาตรัง โดยเฉพาะสำนวนโวหารและความเปรียบ เนื้อความของกำสรวลสมุทร เริ่มด้วยร่ายดั้นบทหนึ่งและโคลงดั้นชมพระนครอยุธยาจากนั้นกล่าวแสดงอาลัยถึงท้าวศรีจุฬาลักษณ์ นางผู้เป็นที่รัก แล้วจึงจบลงด้วยกล่าวถึงการเดินทางซึ่งมีผู้มาส่งมากมาย
ต้นฉบับและผู้แต่ง.
ต้นฉบับเดิมเป็นตัวเขียนบนสมุดไทยที่คัดลอกกันต่อ ๆ กันมา เริ่มด้วยร่ายแบบโบราณ 1 บท แล้วตามด้วยโคลงดั้นราว 129 บท แต่การคัดลอกที่ทำกันต่อ ๆ กันมา ต้นฉบับที่หอสมุดแห่งชาติมีอยู่ 6 ฉบับ ทุกฉบับมีความแตกต่างกันทั้งอักษรและความ มีฉบับหนึ่งได้มีผู้เขียนบนโคลงบานแผนก จารึกหน้าโคลง ซึ่งแต่งเพิ่มโดยผู้คัดลอกโดยยุคต้นกรุงเทพ มีคำว่า "กำสรวลศรีปราชญ์" จึงเป็นเหตุให้นักวิชาการในสมัยหลังเรียกชื่อวรรณกรรมเรื่องนี้ว่า "กำสรวลศรีปราชญ์" และเชื่อว่าศรีปราชญ์เป็นผู้ประพันธ์ พ. ณ ประมวญมารคเรียกชื่อวรรณดคีเล่มนี้ว่า กำสรวลสมุทร (ตามชื่อในจินดามณี) โดยตรวจสอบพบว่าผู้แต่งคือ พระบรมราชาที่ 3 พระโอรสของสมเด็จพระบรมไตรโลกนาถ ที่ทรงประพันธ์ถึงท้าวศรีจุฬาลักษณ์ สตรีสูงศักดิ์แห่งอาณาจักรสุโขทัย ในคราวที่ต้องจากกัน เพราะท้าวศรีจุฬาลักษณ์ต้องตามเสด็จสมเด็จพระบรมไตรโลกนาถขึ้นไปพิษณุโลก เมืองหลวงของอาณาจักรสุโขทัย ส่วนพระบรมราชาต้องทรงรั้งกรุงศรีอยุธยา ไม่อาจติดตามขึ้นไปด้วย
กำสรวลสมุทรน่าจะแต่งขึ้นก่อนสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) เนื่องจากเนื้อหาได้กล่าวถึงการล่องแม่น้ำเจ้าพระยาใช้เส้นทางอ้อมตามแม่น้ำเดิมที่เวลานี้เป็นคลองบางกอกน้อย ซึ่งจะขุดลัดในสมัยสมเด็จพระไชยราชาธิราช พ. ณ ประมวญมารค สันนิษฐานว่าแต่งระหว่าง พ.ศ. 2025–2034 อาจแต่งเมื่อ พ.ศ. 2031 หากเปรียบเทียบเวลากับพระราชพงศาวดารกรุงเก่า ฉบับหลวงประเสริฐ พ.ศ. 2031 สมเด็จพระบรมราชาธิราชที่ 3 เสด็จไปเอาเมืองทวาย ขณะที่สมเด็จพระบรมไตรโลกนาถเสด็จสวรรคตที่พิษณุโลก และ พ.ศ. 2034 สมเด็จพระบรมราชาธิราชที่ 3 เสด็จสวรรคต
เนื้อหาโดยย่อและเส้นทางการเดินทาง.
เริ่มด้วยร่ายสดุดีกรุงศรีอยุธยา ต่อจากนั้นกล่าวถึงการที่ต้องจากนาง แสดงความห่วงใย รำพันเปรียบเทียบชื่อตำบลเข้ากับความอาลัยที่มีต่อนาง ตำบลที่ผ่าน เช่น บางกะจะ เกาะเรียน ด่านขนอน บางทรนาง บางขดาน ย่านขวาง ราชคราม ทุ่งพญาเมือง ละเท เชิงราก เข้ากรุงเทพ ผ่านบางเขน (คลองบางเขน) บางกรูด บางพลู ฉมังราย ผ่านโค้งเกือกม้าของแม่น้ำสายเดิม ได้พรรณนาถึงบางระมาด บางเชือกหนัง บางจาก บางนางนอง ก่อนนั่งเรือเลี้ยวขวาไปทางคลองด่าน (ตรงวัดปากน้ำ ภาษีเจริญ) ผ่านคุ้งบางกะเจ้าเอ่ยถึงบางผึ้ง ออกอ่าวไทย มุ่งเกาะสีชัง เกาะไผ่ จากนั้นตัดข้ามอ่าวไทย ไปบางค่อม บางนายหญี่ สวาโถกน ขทิงทอง บางสบู บางคล ขนบ
นอกจากนี้ได้นำบุคคลในวรรณคดีมาเปรียบเทียบกับเหตุการณ์ในชีวิตของตน โดยกล่าวถึง พระรามกับนางสีดา พระสูตรธนู (สุธนู) กับนางจิราประภา และพระสมุทรโฆษกกับนางพิษทุมดีว่าต่างได้อยู่ร่วมกันอีก ภายหลังที่ต้องจากกันชั่วเวลาหนึ่ง การพรรณนาสถานที่สิ้นสุดลงโดยที่ไม่ถึงนครศรีธรรมราช
คณะดนตรีและการแสดง มหาวิทยาลัยบูรพา

คณะดนตรีและการแสดง มหาวิทยาลัยบูรพา  เป็นโรงเรียนดนตรีแห่งที่ 4 ของประเทศไทยถัดจากวิทยาลัยดุริยางคศิลป์ (มหิดล), คณะดุริยางคศาสตร์ และ วิทยาลัยดนตรี โดยก่อตั้งในปี 2551 พร้อมกันกับ วิทยาลัยดุริยศิลป์ มหาวิทยาลัยพายัพ และวิทยาลัยดุริยางคศิลป์ มหาวิทยาลัยมหาสารคาม เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการดนตรีและการแสดง ตั้งอยู่ที่อำเภอเมือง จังหวัดชลบุรี
ประวัติ.
คณะดนตรีและการแสดง มหาวิทยาลัยบูรพา ได้รับการจัดตั้งขึ้นภายใต้ประกาศ มหาวิทยาลัยบูรพา เรื่อง การจัดตั้งส่วนงาน และภาระหน้าที่ของส่วนงาน (ฉบับที่ 2) พ.ศ. 2551 ซึ่งได้ยกฐานะสาขาวิชาดนตรีและการแสดง คณะศิลปกรรมศาสตร์ และรวมสถาบันวิจัยวัฒนธรรมและศิลปะ จัดตั้งขึ้นเป็น"คณะดนตรีและการแสดง มหาวิทยาลัยบูรพา" ใช้ชื่อภาษาอังกฤษว่า "Faculty of Music and Performing Arts, Burapha University" เพื่อให้ภารกิจหลักด้านการทำนุบำรุงศิลปะและวัฒนธรรม สามารถขับเคลื่อนได้อย่างมีประสิทธิภาพและมีคุณภาพ ภายใต้แผนยุทธศาสตร์ของมหาวิทยาลัย การจัดตั้งคณะดนตรีและการแสดง จะสามารถพัฒนาให้เป็นแหล่งเรียนรู้ด้านดนตรีและการแสดง มุ่งให้ผู้เรียน มีความสามารถในการจัดการ และสร้างงานได้ด้วยตนเอง พร้อมมีคุณธรรมและจริยธรรม ด้วยโลกทัศน์ทางวัฒนธรรมที่กว้างไกล
หน่วยงานภายใน.
คณะดนตรีและการแสดง มหาวิทยาลัยบูรพา แบ่งส่วนงานภายในดังนี้
คณะศิลปกรรมศาสตร์ มหาวิทยาลัยบูรพา

คณะศิลปกรรมศาสตร์ มหาวิทยาลัยบูรพา  เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านศิลปกรรมศาสตร์ทุกแขนงวิชา ตั้งอยู่ที่อำเภอเมือง จังหวัดชลบุรี
ประวัติ.
คณะศิลปกรรมศาสตร์ มหาวิทยาลัยบูรพา ก่อตั้งครั้งแรกในปี 2503 ในฐานะวิชาศิลปวิจักษ์ สังกัดคณะวิชามนุษยธรรมศึกษาและสังคมศาสตร์ วิทยาลัยวิชาการศึกษาบางแสน ต่อมาในปี พ.ศ. 2517 ซึ่งเป็นปีเดียวกันกับที่วิทยาลัยวิชาการศึกษาบางแสน ได้รับการยกฐานะให้เป็น มหาวิทยาลัยศรีนครินทรวิโรฒ วิทยาเขตบางแสน วิชาศิลปวิจักษ์จึงได้ยกฐานะขึ้นเป็น ภาควิชาศิลปและวัฒนธรรม สังกัดคณะมนุษยศาสตร์ มหาวิทยาลัยศรีนครินทรวิโรฒ วิทยาเขตบางแสน และเปิดรับนิสิตหลักสูตรวิชาเอกศิลปศึกษาครั้งแรกในปี 2521
ในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ
ต่อมาในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 
หลังจากแยกตัวเป็นมหาวิทยาลัยบูรพาแล้ว ในปี 2533 จึงได้จัดทำ "โครงการจัดตั้งคณะศิลปกรรมศาสตร์ มหาวิทยาลัยบูรพา" ขึ้น และนายกรัฐมนตรีได้ลงนามในราชกิจจานุเบกษา จัดตั้ง“คณะศิลปกรรมศาสตร์ มหาวิทยาลัยบูรพา”ขึ้นในวันที่ 22 มิถุนายน 2538 ใช้ชื่อภาษาอังกฤษว่า “Faculty of Fine and Applied Arts, Burapha University”
ต่อมา สาขาวิชาดนตรีและการแสดง ได้รับการจัดตั้งขึ้นเป็นคณะเอกเทศ แยกจากคณะศิลปกรรมศาสตร์ ภายใต้ประกาศมหาวิทยาลัยบูรพา เรื่อง การจัดตั้งส่วนงาน และภาระหน้าที่ของส่วนงาน (ฉบับที่ 2) พ.ศ. 2551 ซึ่งได้ยกฐานะสาขาวิชาดนตรีและการแสดง และรวมสถาบันวิจัยวัฒนธรรมและศิลปะ ซึ่งสังกัดอยู่กับคณะศิลปกรรมศาสตร์ เพื่อจัดตั้งขึ้นเป็น"คณะดนตรีและการแสดง มหาวิทยาลัยบูรพา" ใช้ชื่อภาษาอังกฤษว่า "Faculty of Music and Performing Arts, Burapha University"
หน่วยงานภายใน.
คณะศิลปกรรมศาสตร์ มหาวิทยาลัยบูรพา แบ่งส่วนงานภายในดังนี้
กีฬาเทควันโดในโอลิมปิกฤดูร้อน 2020 – รุ่นเกิน 80 กิโลกรัม บุคคลชาย

การแข่งขันกีฬาเทควันโดในโอลิมปิกฤดูร้อน 2020 – รุ่นเกิน 80 กิโลกรัม บุคคลชาย เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นเกิน 80 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
กีฬาเทควันโดในโอลิมปิกฤดูร้อน 2020 – รุ่นเกิน 67 กิโลกรัม บุคคลหญิง

การแข่งขันกีฬาเทควันโดในโอลิมปิกฤดูร้อน 2020 – รุ่นเกิน 67 กิโลกรัม บุคคลหญิง เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นเกิน 67 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
คณะบริหารธุรกิจ มหาวิทยาลัยบูรพา

คณะบริหารธุรกิจ มหาวิทยาลัยบูรพา  เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการจัดการ บริหารธุรกิจและการท่องเที่ยว ตั้งอยู่ที่อำเภอเมือง จังหวัดชลบุรี
ประวัติ.
คณะบริหารธุรกิจ มหาวิทยาลัยบูรพา ก่อตั้งครั้งแรกในปี 2521 ในฐานะภาควิชาบริหารธุรกิจ สังกัดคณะสังคมศาสตร์ มหาวิทยาลัยศรีนครินทรวิโรฒ วิทยาเขตบางแสน ต่อมาในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ และในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 
หลังจากแยกตัวเป็นมหาวิทยาลัยบูรพาแล้ว คณะสังคมศาสตร์และคณะมนุษย์ศาสตร์ ได้รวมเข้าด้วยกันเป็น “คณะมนุษยศาสตร์และสังคมศาสตร์ มหาวิทยาลัยบูรพา” ภาควิชาบริหารธุรกิจ จึงได้โอนสังกัดมายังคณะใหม่นี้ด้วย
ต่อมา ภาควิชาบริหารธุรกิจ ซึ่งสังกัดคณะมนุษยศาสตร์และสังคมศาสตร์ จึงได้แยกตัวเพื่อจัดตั้งเป็น“คณะการจัดการและการท่องเที่ยว มหาวิทยาลัยบูรพา” ใช้ชื่อภาษาอังกฤษว่า “Burapha Business School” ในวันที่ 1 พฤษภาคม พ.ศ.2551
ในวันที่ 11 สิงหาคม 2565 รองศาสตราจารย์ ดร.วัชรินทร์ กาสลัก อธิการบดีมหาวิทยาลัยบูรพา เป็นประธานในพิธีทำบุญเนื่องในวันคล้ายวันสถาปนาคณะการจัดการและการท่องเที่ยว มหาวิทยาลัยบูรพา ครบรอบ 14 ปี ณ ห้อง Banquet ชั้น 5 อาคารเฉลิมพระเกียรติ โดยมีกรรมการสภามหาวิทยาลัย ผู้บริหารมหาวิทยาลัย หัวหน้าส่วนงาน ผู้ทรงคุณวุฒิ ผู้แทนศิษย์เก่าทุกระดับ คณาจารย์ บุคลากร และนิสิต เข้าร่วมในพิธีเพื่อความเป็นสิริมงคล 
ในโอกาสเดียวกันนี้ คณะการจัดการและการท่องเที่ยว ได้ประกาศใช้ชื่อใหม่ “คณะบริหารธุรกิจ” (Burapha Business School: BBS) ซึ่งสภามหาวิทยาลัยบูรพามีมติเห็นชอบให้เปลี่ยนชื่อ โดยมีผลตั้งแต่วันที่ 11 สิงหาคม 2565 เป็นต้นไป
หน่วยงานภายใน.
คณะบริหารธุรกิจ มหาวิทยาลัยบูรพา แบ่งส่วนงานภายในดังนี้
ทำเนียบคณบดี.
รายนามคณบดี
24 ตุลาคม 2551 - 23 ตุลาคม 2559 ผู้ช่วยศาสตราจารย์พัชนี นนทศักดิ์ 
24 ตุลาคม 2559 - 23 ตุลาคม 2561 ผู้ช่วยศาสตราจารย์ ดร.ศักดิ์ชัย เศรษฐ์อนวัช
1 เมษายน 2562 - ปัจจุบัน รองศาสตราจารย์ ดร.พรรณี พิมพาพันธุ์ศรี
กิกะวิง 2

กิกะวิง 2  เป็นเกมอาร์เคดเกมยิงฉากเลื่อนแนวตั้ง ค.ศ. 2000 ที่พัฒนาโดยแคปคอมในบอร์ดระบบอาร์เคดนาโอมิของเซกา และต่อมาใน ค.ศ. 2001 ได้ย้ายไปยังคอนโซลดรีมแคสต์ โดยเวอร์ชันอาร์เคดมีความโดดเด่นทั้งในด้านคะแนนที่มากเกินปกติ (คะแนนล้านล้านล้านที่ไม่เคยได้ยินมาก่อน) และสำหรับการใช้จอภาพในแนวนอน (เหมือนกับ"เรเดียนต์ซิลเวอร์กัน"ของบริษัท เทรเซอร์ จำกัด) ซึ่งถือว่าหาได้ยากสำหรับเกมยิงแนวตั้ง
เวอร์ชันดรีมแคสต์.
เกมภาคนี้ได้เพิ่มโหมดโจมตีคะแนน, โหมดผู้เล่น 4 คน, โหมดแกลเลอรี, คุณสมบัติการจัดอันดับออนไลน์ โดยบริการจัดอันดับออนไลน์ได้สิ้นสุดเมื่อวันที่ 10 ธันวาคม ค.ศ. 2003
ซาวด์แทร็ก.
ซาวด์แทร็กของ"กิกะวิง 2" ได้รับการเผยแพร่ในรูปแบบซีดี ประกอบกับซาวด์แทร็กของ"มาส์เมทริกซ์" ซึ่งทั้งคู่แต่งโดยนักแต่งเพลงชาวญี่ปุ่นชื่อยาซูชิ คามินิชิ และดนตรีเป็นวงออร์เคสตราโดยเฉพาะ ด้วยเสียงที่โกลาหลเพื่อสร้างบรรยากาศให้กับโลกแห่งสงครามที่เกิดขึ้นในเกม
การตอบรับ.
ในประเทศญี่ปุ่น "เกมแมชชีน"ฉบับวันที่ 1 มีนาคม ค.ศ. 2001 ระบุว่า"กิกะวิง 2" เป็นเกมอาร์เคดที่ประสบความสำเร็จมากที่สุดแห่งปี
เวอร์ชันดรีมแคสต์ได้รับการวิจารณ์ที่ "ระดับปานกลาง" โดยระบุว่าดีกว่า"กิกะวิง"ภาคแรกเล็กน้อย ตามข้อมูลจากเว็บไซต์รวบรวมบทวิจารณ์อย่างเมทาคริติก ส่วนเว็บไซต์เกมเรโวลูชันได้กล่าวถึงเกมนี้ว่าเป็น "เกมที่ดี ด้วยเงินเพียง 20 ดอลลาร์ คุณจะได้รับความสนุกแบบย้อนยุคมากมาย แม้จะเป็นเวลาค่อนข้างสั้นก็ตาม" และเว็บไซต์เกมสปอตกล่าวว่า "คุณคงรู้สึกลำบากใจที่จะหาเกมยิงที่น่าประทับใจกว่าในดรีมแคสต์ และเกมนี้สามารถเล่นได้อย่างมาก" ขณะที่นิตยสาร"แฟมิซือ"ในประเทศญี่ปุ่น ให้ 27 คะแนนเต็ม 40
รายชื่อเทศบาลและองค์การบริหารส่วนตำบลในจังหวัดอุดรธานี

บทความนี้คือ รายชื่อเทศบาลและองค์การบริหารส่วนตำบลในจังหวัดอุดรธานี ซึ่งเป็นองค์กรปกครองส่วนท้องถิ่นระดับล่างหรือระดับพื้นฐาน มีจำนวนทั้งหมด 180 แห่ง ประกอบด้วยเทศบาล 71 แห่ง แบ่งเป็นเทศบาลนคร 1 แห่ง, เทศบาลเมือง 3 แห่ง และเทศบาลตำบล 67 แห่ง ที่เหลือเป็นองค์การบริหารส่วนตำบลจำนวน 109 แห่ง ทั้งนี้มีอำเภอที่ไม่มีเทศบาลอยู่ 2 อำเภอ คือ อำเภอประจักษ์ศิลปาคม และอำเภอพิบูลย์รักษ์
รายชื่อเทศบาลและองค์การบริหารส่วนตำบล.
<templatestyles src="แม่แบบ:sticky header/styles.css"/>
<templatestyles src="Template:Table alignment/tables.css" />
<templatestyles src="Template:vertical align rows/styles.css" />
หมายเหตุ.
<templatestyles src="Reflist/styles.css" />
คณะสาธารณสุขศาสตร์ มหาวิทยาลัยบูรพา

คณะสาธารณสุขศาสตร์ มหาวิทยาลัยบูรพา  เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการสาธารณสุขและอนามัยสิ่งแวดล้อม ตั้งอยู่ที่อำเภอเมือง จังหวัดชลบุรี
ประวัติ.
ในปี พ.ศ. 2527 ได้มีการบรรจุโครงการจัดตั้งคณะวิทยาศาสตร์สุขภาพ และหลักสูตรวิทยาศาสตร์สุขภาพบัณฑิต เข้าไว้ในแผนพัฒนาการศึกษาระดับอุดมศึกษาระยะที่ 6 (พ.ศ.2530-2534) ของมหาวิทยาลัยศรีนครินทรวิโรฒ วิทยาเขตบางแสน ต่อมาในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ และในวันที่ 27 ธันวาคม 2531 คณะอนุกรรมการประสานงานการจัดตั้งมหาวิทยาลัยใหม่ในส่วนภูมิภาค ในการประชุมครั้งที่ 4/2531 มีมติสรุป ให้การแบ่งส่วนราชการในมหาวิทยาลัยบูรพา ประกอบด้วย 13 หน่วยงาน โดยกำหนดให้คณะสาธารณสุขศาสตร์ เป็นคณะที่ 8 ในการแบ่งส่วนราชการของมหาวิทยาลัยบูรพา โดยให้เปลี่ยนชื่อคณะที่จัดตั้งขึ้นจากคณะวิทยาศาสตร์สุขภาพ เป็นคณะสาธารณสุขศาสตร์ 
และในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 
หลังจากแยกตัวเป็นมหาวิทยาลัยบูรพาแล้ว ในปี 2534 สภามหาวิทยาลัยบูรพาจึงได้ให้ความเห็นชอบในโครงการจัดตั้งคณะสาธารณสุขศาสตร์ มหาวิทยาลัยบูรพา พร้อมทั้งเริ่มก่อสร้างอาคารบริหารและปฏิบัติการวิทยาศาสตร์สุขภาพ ซึ่งประกอบด้วย 3 อาคาร ได้รับงบประมาณผูกพัน 3 ปี ในวงเงินงบประมาณ 250 ล้านบาท กำหนดเสร็จสิ้นในเดือนสิงหาคม ปี 2537
ต่อมา ในวันที่ 2 มีนาคม 2537 พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้าฯ ให้ประกาศว่า โดยที่เป็นการสมควรจัดตั้งคณะสาธารณสุขศาสตร์ และสำนักบริการวิชาการ ในมหาวิทยาลัยบูรพา ทบวงมหาวิทยาลัย และสำนักเลขาธิการคณะรัฐมนตรี ได้ประกาศในราชกิจจานุเบกษา ฉบับกฤษฎีกา เล่ม 111 ตอนที่ 10 ก หน้า 51-52 ลงวันที่ 25 มีนาคม 2537 จึงเกิดเป็น"คณะสาธารณสุขศาสตร์ มหาวิทยาลัยบูรพา" ใช้ชื่อภาษาอังกฤษว่า "Faculty of Public Health, Burapha University"
หน่วยงานภายใน.
คณะสาธารณสุขศาสตร์ มหาวิทยาลัยบูรพา แบ่งส่วนงานภายในดังนี้
ทำเนียบคณบดี.
รายนามคณบดีคณะสาธารณสุขศาสตร์ มหาวิทยาลัยบูรพา ตั้งแต่ก่อตั้งจนถึงปัจจุบันมีดังนี้
เทศมณฑลเอฆลีด

เอฆลีด  เป็นเทศมณฑลในจังหวัดฟอร์ส ประเทศอิหร่าน มีเอฆลีดเป็นเมืองหลัก จากสำมะโน พ.ศ. 2554 เทศมณฑลนี้มีประชากร 93,975 คนใน 25,077 ครัวเรือน เทศมณฑลนี้แบ่งออกเป็น 3 อำเภอ ได้แก่ อำเภอกลาง, อำเภอเซเด และอำเภอแฮแซนอบอด และอีก 4 เมือง ได้แก่ เอฆลีด, เซเด, เดฌโคร์ด และแฮแซนอบอด
ดูเซ

ดูเซ  เป็นเมืองและเมืองหลักในอำเภอซีแมคอน เทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 790 คนใน 178 ครัวเรือน
วัดศรีวิสารวาจา

วัดศรีวิสารวาจา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม
วัดศรีวิสารวาจาก่อตั้งเมื่อ พ.ศ. 2513 ชื่อวัดตามพระยาศรีวิสารวาจา (เทียนเลี้ยง ฮุนตระกูล) ซึ่งท่านได้เป็นกำลังสำคัญในการสร้างวัดและได้อุปถัมภ์วัดมาโดยตลอด และวัดได้รับการบูรณะซ่อมแซม และพัฒนามาโดยตลอด ในสมัยหลวงพ่อทองใบ สุมโน เป็นเจ้าอาวาส ท่านได้ก่อสร้างและบูรณะวัดศรีวิสารวาจา รวมทั้งโรงเรียนบ้านหนองนางแช่เรื่อยมา อาทิ เช่น สร้างกุฏิสงฆ์ หอระฆัง โรงครัว กำแพงวัด และซุ้มประตู เป็นต้น รวมทั้งท่านยังได้สร้าง วัตถุมงคล ออกมาเป็นจำนวนมาก เพื่อนำเงิน ที่ญาติโยมผู้ที่มีจิตศรัทธาได้ถวายและทำบุญบูชา วัตถุมงคลได้มาบูรณะวัดต่อไป วัตถุมงคลของท่านเช่น พระสมเด็จปรกโพธิ์ ขุนช้างจ้าวทรัพย์ ลิงนั่งกอดกัน และตะกรุดโทน เป็นต้น ต่อมาในสมัยหลวงพ่อกริ่ง หรือพระครูใบฎีกาชัยวัฒน์ เป็นเจ้าอาวาส ท่านได้สร้างมณฑป ห้องน้ำ ศาลาพัก ฌาปนสถาน และศาลาหอวิปัสสนาจารย์ เป็นต้น
วัดศรีวิสารวาจาได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539
อำเภอซีแมคอน

อำเภอซีแมคอน  เป็นอำเภอในเทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 16,973 คนใน 3,781 ครัวเรือน อำเภอนี้มีเมืองเพียงเมืองเดียวคือดูเซ และ 3 ตำบล ได้แก่ ตำบลโพลเบบอลอ ตำบลโพลเบพออีน และตำบลโพชต์แพร์
วัดสิรินธรเทพรัตนาราม

วัดสิรินธรเทพรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอ้อมใหญ่ อำเภอสามพราน จังหวัดนครปฐม เป็นวัดในพระนามาภิไธยในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วัดสิรินธรเทพรัตนารามเริ่มก่อสร้างเมื่อ พ.ศ. 2533 เนื่องด้วยสมเด็จพระสังฆราชเจ้า กรมหลวงวชิรญาณสังวร วัดบวรนิเวศวิหาร ประทานที่ดินให้สร้างวัดจำนวน 63 ไร่ 2 งาน และเมื่อวันที่ 11 กุมภาพันธ์ พ.ศ. 2533 พระองค์ได้เสด็จไปทรงเททองหล่อพระประธานทรงวางศิลาฤกษ์ หอฉัน และกุฏิ พร้อมทั้งทรงมอบหมายให้ พระเทพวราจารย์ (พระธรรมวราจารย์) สมณศักดิ์ในขณะนั้นดำเนินการก่อสร้างอาคารสถานที่ต่าง ๆ และปรับปรุงสถานที่ วัดได้รับพระราชทานวิสุงคามสีมา เมื่อ พ.ศ. 2542
วัดยังตั้งเป็นวิทยาเขตแห่งที่ 2 ของมหาวิทยาลัยมหามกุฏราชวิทยาลัย ได้รับพระราชทานพระนามาภิไธยเป็นนามวิทยาเขตว่า "วิทยาเขตสิรินธรราชวิทยาลัย" และมีศูนย์เด็กเล็ก นามว่า "ศูนย์เด็กเล็กวิทยาเขตสิรินธรราชวิทยาลัย" มีมูลนิธินามว่า "มูลนิธิสิรินธรราชวิทยาลัย"
อาคารเสนาสนะ ได้แก่ อุโบสถ 2 ชั้น เริ่มสร้างเมื่อ พ.ศ. 2543 ผนังภายนอกประดับด้วยหินแกรนิตและหินอ่อนบางส่วน หลังคาประดับด้วยช่อฟ้าใบระกา หน้าบันได้รับพระราชทานให้อัญเชิญอักษรพระนามาภิไธย สธ. ซุ้มประตูหน้าต่างประดับด้วยหินอ่อนและเบญจรงค์ หลังคามุงกระเบื้องสีแดง บานประตูหน้าต่างฝังมุขและเบญจรงค์ พระประธานประจำอุโบสถเฉลิมพระเกียรติ ได้รับอนุญาตจากกรมศิลปากร ให้จำลองแบบพระพุทธสิหิงค์ขนาดหน้าตักกว้าง 80 นิ้ว ลงรักปิดทอง กุฏิสงฆ์ 4 หลังและศาลาการเปรียญ 1 หลังทั้งหมดเป็นอาคารคอนกรีตทรงไทยประยุกต์ โดยเฉพาะอย่างยิ่งอุโบสถนั้นสร้างเพื่อเฉลิมพระเกียรติในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมพรรษา 48 พรรษา พ.ศ. 2546
สเตรย์ เอยูจี

สเตรย์ เอยูจี  เป็นปืนเล็กยาวจู่โจมแบบบุลพัปของออสเตรีย ซึ่งบรรจุด้วยกระสุนขนาด 5.56×45มม. เนโท กระสุนขนาดกลาง (Intermediate cartridge) ถูกออกแบบในปี ค.ศ. 1960 โดย Steyr-Daimler-Puch, และผู้ผลิตปัจจุบันโดย Steyr Mannlicher GmbH & Co KG.
มันได้ถูกรับรองโดยกองทัพบกออสเตรียในปี ค.ศ. 1978 ในชื่อว่า เอสทีจี 77 (ชตูมเกเวร์ 77) โดยเข้ามาแทนที่ปืนไรเฟิลอัตโนมัติ เอสทีจี 58 กระสุนขนาด 7.62×51มม. เนโท (ปืนเอฟเอ็น ฟอลที่ถูกสร้างขึ้นโดยได้รับใบอนุญาต) ในการผลิตตั้งแต่ปี ค.ศ. 1978 เป็นอาวุธขนาดเล็กระดับมาตรฐานของบุนเดิสเชียร์(กองทัพออสเตรีย) และหน่วยตำรวจสหพันธรัฐออสเตรียหลายแห่ง และรุ่นต่าง ๆ ก็ถูกนำมาใช้โดยกองกำลังติดอาวุธของหลายสิบประเทศ โดยบางส่วนถูกใช้เป็นปืนเล็กยาวประจำการระดับมาตรฐาน
สเตรย์ เอยูจีนั้นถูกนำเข้าสู่สหรัฐซึ่งเริ่มขึ้นในปี ค.ศ. 1980 โดยรุ่น เอยูจี/เอสเอ(คำว่า เอสเอ หมายถึง กึ่งอัตโนมัติ) ประธานาธิบดีจอร์จ เอช. ดับเบิลยู. บุชได้สั่งแบนปืนเอยูจีผ่านทางคำสั่งบริหารภายใต้คำสั่งห้ามนำเข้าอาวุธจู่โจม ปี ค.ศ. 1989 หกปีหลังการถูกสั่งแบน ผู้ซื้อปืนเอยูจีได้รับการผ่อนผันโทษ เนื่องจากมีการเปลี่ยนแปลงปรับแต่งในการออกแบบของปืนคาร์ไบนทำให้ได้รับอนุญาตให้นำเข้าได้อีกครั้ง การเปลี่ยนแปลงปรับแต่งซึ่งรวมถึงด้ามจับปืนพกที่ถูกเปลี่ยนมาเป็น thumbhole stock และปากกระบอกปืนแบบไม่มีเกลียวเพื่อป้องกันการเกิดแสงจากปากกระบอกปืน(flash hiders) และอุปกรณ์เก็บเสียงปืน การสั่งแบนได้ถูกยกเลิกในปี ค.ศ. 2004 และในปี ค.ศ. 2008 Steyr Arms ทำงานร่วมกับ Sabre Defense เพื่อผลิตชิ้นส่วนอย่างถูกกฏหมายในสหรัฐ
ชุดพลร่มพิเศษ

ชุดพลร่มพิเศษ  เป็นกองกำลังทหารพลร่มรบพิเศษชั้นยอดของกองทัพบกกรีซ กำลังรบของหน่วยสังกัดกับกรมพลร่มที่ 2, กองพลน้อยพลร่มจู่โจมที่ 1
โดยเดิมมีที่ตั้งฐานบัญชาการอยู่ที่เทศบาลนครอัสโปรปิกอส แคว้นอัตติกา นับตั้งแต่ปี ค.ศ. 2000 ได้ย้ายที่ตั้งฐานบัญชาการมาที่เนีย เปรามอส จนถึงปัจจุบัน มีกำลังรบสังกัดในหน่วยโดยประมาณ 100 นาย
โครงสร้างกำลังหน่วย.
ชุดพลร่มพิเศษ มีกำลังรบพิเศษ 6 กลุ่มพิเศษ ได้แก่
ภารกิจ.
มีภารกิจหลักด้าน การลาดตระเวนพิเศษ, การเจาะระบบทางทหาร, การส่งข้อมูลด้านข่าวกรอง ในส่วนภารกิจรองของหน่วยมีภารกิจด้านเป้าหมายระดับสูง และการเรียกกำลังสนับสนุนทางอากาศ
วัดทุ่งรี (จังหวัดนครปฐม)

วัดทุ่งรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดทุ่งรีตั้งเมื่อ พ.ศ. 2434 ไม่ปรากฏหลักฐานแน่ชัดว่าผู้ใดเป็นผู้สร้างวัด ได้รับพระราชทานวิสุงคามสีมาเมื่อ พ.ศ. 2515
อาคารเสนาสนะที่สำคัญภายในวัด ได้แก่ อุโบสถสร้างเมื่อศักราชใดไม่แน่ชัด แต่สร้างเป็นศิลปะสมัยอยุธยา และได้รับการบูรณะซ่อมแซมมาหลายครั้ง เพื่อให้คงความสวยงามของอุโบสถไว้ วิหารที่ประดิษฐานรูปปั้นของอดีตเจ้าอาวาสวัดทุ่งรี ภายในประกอบด้วย หลวงพ่อเหรียญ (พระครูสังฆรักษ์เจริญ ปุญญสิริ) เจ้าพ่อขุนด่าน และสมเด็จพระพุฒาจารย์ ที่ชาวบ้านละแวกนี้ได้กราบไหว้ เคารพนับถือกันทั่วไป และหอระฆัง เป็นต้น
วัดราษฎร์ศรัทธาราม (จังหวัดนครปฐม)

วัดราษฎร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดจินดา อำเภอสามพราน จังหวัดนครปฐม
วัดราษฎร์ศรัทธารามสร้างขึ้นเมื่อ พ.ศ. 2441 ในแผ่นดินรัชกาลพระบาทสมเด็จพระจุลจอมเกล้าเจ้าอยู่หัว แต่เดิมชาวบ้านมักเรียกกันว่า วัดตาปลั่ง หรือ วัดคลองตาปลั่ง เดิมมีอุโบสถหลังเก่าสร้างด้วยไม้ ต่อมาถูกไฟไหม้เสียหายทั้งหมด วัดราษฎร์ศรัทธารามได้ประกาศตั้งวัดเมื่อวันที่ 17 มิถุนายน พ.ศ. 2441 ได้รับพระราชทานวิสุงคามสีมา เมื่อวันที่ 17 มิถุนายน พ.ศ. 2541 ได้รับพระราชทานวิสุงคามสีมาครั้งหลัง เมื่อวันที่ 13 กรกฎาคม พ.ศ. 2563
วัดนี้เน้นการปฏิบัติธรรมและมีสิ่งศักดิ์สิทธิ์ประจำวัด ซึ่งคือ "หลวงพ่อเพชรศรีวิชัย" ปัจจุบันมีพระครูเกษมจริยาภิรมย์ (สนอง กนฺตวีโร) ดำรงตำแหน่งเจ้าอาวาส
โนเซอร์ไพรเซส

"โนเซอร์ไพรเซส"  นั้นเป็นเพลงของวงออลเทอร์นาทิฟร็อก เรดิโอเฮด, โดยเป็นซิงเกิลที่สี่จากอัลบั้มสตูดิโอ "โอเคคอมพิวเตอร์" (2540) ซึ่งเป็นอัลบั้มสตูดิโอลำดับที่สามของวง ออกจำหน่ายในวันที่ 12 มกราคม พ.ศ.2541 มิวสิกวิดีโอของเพลงนั้นประกอบด้วยทอม ยอร์กที่ร้องเพลงอยู่ภายในหมวกดำน้ำในขณะที่ระดับน้ำไต่ขึ้นสูงจนท่วมอย่างช้า ๆ ซิงเกิลนี้ขึ้นอันดับสูงสุดที่อันดับ 4 บนชาร์ตซิงเกิลแห่งสหราชอาณาจักร
เอสแฟนด์ (จังหวัดกีลอน)

เอสแฟนด์  เป็นหมู่บ้านในตำบลซียอแบร์ อำเภอกลาง เทศมณฑลโซว์เมเอฮ์แซรอ จังหวัดกีลอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 528 คนใน 157 ครัวเรือน
โรงละครอิมพีเรียล (ประเทศญี่ปุ่น)

โรงละครอิมพีเรียล  มักเรียกโดยย่อว่า เทเงกิ (帝劇) และในอดีตว่า โรงละครสวนอิมพีเรียล เป็นโรงละครญี่ปุ่นที่มารูโนอูจิ เขตชิโยดะ โตเกียว ประเทศญี่ปุ่น ที่ดำเนินการโดยโทโฮ
ประวัติ.
โรงละครแบบตะวันตกในประเทศญี่ปุ่นเปิดตัวใน ค.ศ. 1911 โดยมีโปรแกรมการแสดงมิวสิคัลและโอเปร่าหลายรายการ โครงสร้างเดิมสร้างขึ้นใหม่ใน ค.ศ. 1966 ในฐานะ โรงละคร "แฟลกชิป" ของโทโฮ ซึ่งเปิดตัวด้วย "สคาร์เรตโต" ละครที่อิงจาก"วิมานลอย" โดยมีผู้เข้าชมในช่วงห้าเดือนแรก 380,000 คน
วัดพราหมณี

วัดพราหมณี [พฺราม-มะ-นี] หรือ วัดหลวงพ่อปากแดง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก
วัดพราหมณีสร้างขึ้นในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 เมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2446 วัดยังเป็นที่ตั้งของอนุสรณ์สถานกองพลทหารญี่ปุ่นที่ 37 สมัยสงครามมหาเอเชียบูรพา พ.ศ. 2482–2488 สมาคมทหารสหายสงครามกองพลญี่ปุ่นที่ 37 ได้สร้างอนุสรณ์สถานขึ้นเมื่อ พ.ศ. 2535 เพื่อเป็นที่ระลึกถึงดวงวิญญาณของทหารจำนวน 7,920 นาย และนำอิฐที่ฝังอยู่ในบริเวณวัดมาบรรจุในแท่นที่จัดขึ้น
อาคารเสนาสนะที่สำคัญ ได้แก่ พระอุโบสถสร้างเมื่อ พ.ศ. 2529 กุฏิสงฆ์ พระวิหารสร้างเมื่อ พ.ศ. 2529 และศาลาอเนกประสงค์ สร้างเมื่อ พ.ศ. 2540 ยังมีวิหารเจ้าแม่กวนอิม ศาลสมเด็จพระเจ้าตากสินมหาราช และอุทยานการศึกษา ปูชนียวัตถุที่สำคัญ คือ "หลวงพ่อปากแดง" เป็นพระพุทธรูปปางสมาธิ สร้างด้วยโลหะสัมฤทธิ์ หน้าตักกว้าง 49 นิ้ว สูง 1 เมตร เป็นศิลปะล้านช้าง จีวรเป็น ลายดอกพิกุล พระโอษฐ์แย้มทาสีแดงเห็นชัด มีตำนานเล่าว่า หลวงพ่อปากแดง เป็นพระพุทธรูปพี่น้องกับพระสุกและพระใส ซึ่งได้อัญเชิญมาจากนครเวียงจันทน์ พอมาถึงประเทศไทย ชาวบ้านได้แยกย้ายไปตามวัดต่าง ๆ ปัจจุบันอัญเชิญองค์หลวงพ่อขึ้น เป็นพระประธานในพระอุโบสถ
สมาชิกวุฒิสภาจังหวัดราชบุรี

จังหวัดราชบุรี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 3 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดราชบุรีมีจำนวนสมาชิกวุฒิสภาในการเลือกตั้งครั้งแรก จำนวน 3 คน คือ ร้อยตำรวจโท เชาวริน ลัทธศักดิ์ศิริ นภินทร ศรีสรรพางค์ และ ปราโมทย์ ไพชนม์
ไคโซกุ โอโจะ

ไคโซกุ โอโจะ (; โรมาจิ: "Kaizoku Ōjo") หรือ Fena: Pirate Princess เป็นซีรีส์อนิเมะโทรทัศน์ออริจินัลที่กำลังจะฉาย สร้างสรรค์โดยสตูดิโอโปรดักชั่น ไอ.จี และคาซูโตะ นากาซาวะ อำนวยการผลิตร่วมโดย Crunchyroll และ Adult Swim ซีรีส์อนิเมะมีกำหนดฉายในเดือนสิงหาคม พ.ศ. 2564 ในทั้งสองแพลตฟอร์มก่อนจะออกอากาศในประเทศญี่ปุ่นในเดือนตุลาคม พ.ศ. 2564
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง